11. ΝΟΜΟΣ υπ' αριθ. 96 της 26/26 Ιουλ. 1975 (ΦΕΚ Α' 154)  Περί εξαγοράς των μετοχών της Ολυμπιακής Αεροπορίας Α.Ε. παρά του Ελληνικού Δημοσίου και παραλαβής αυτής. Άρθρον Πρώτον.-Εγκρίνεται και κτάται ισχύν νόμου η μεταξύ του Ελληνικού Δημοσίου, εκπροσωπουμένου υπό των ειδικώς προς τούτο δια του παρόντος εξουσιοδοτουμένων Υπουργών Συντονισμού και Προγραμματισμού, Οικονομικών και Μεταφορών και Επικοινωνιών, της εν Αθήναις εδρευούσης Ανωνύμου Εταιρείας υπό την επωνυμίαν "Ολυμπιακή Αεροπορία Α.Ε." και της ιδιοκτητρίας των μετοχών αυτής εν Παναμά εδρευούσης ανωνύμου εταιρείας υπό την επωνυμίαν "VICTORIA FINANCIERA PANAMA S.A." σύναψις συμβάσεως περί εξαγοράς υπό του Ελληνικού Δημοσίου του συνόλου των μετοχών της Ολυμπιακής Αεροπορίας Α.Ε. το ακριβές και πλήρες περιεχόμενον της οποίας ως και των συνοδευόντων ταύτην Παραρτημάτων). Άρθρον Δεύτερον. Κυρούται και κτάται ισχύν νόμου η υπ' αριθ. 3514 από 21/4/1975 κοινή απόφασις των Υπουργών Συντονισμού και Προγραμματισμού, Οικονομικών και Μεταφορών- Επικοινωνιών, έχουσα ως κάτωθι: Αριθ. Πρωτ. 3514 Εν Αθήναις τη 21η Απριλίου 1975  ΑΠΟΦΑΣΙΣ Οι Υπουργοί Συντονισμού και Προγραμματισμού, Οικονομικών, Μεταφορών και Επικοινωνιών. Έχοντες υπ' όψιν: 1)Τα άρθρα 25Α και 31 της μεταξύ του Ελληνικού Δημοσίου και της εν Αθήναις εδρευούσης Ανωνύμου Εταιρείας υπό την επωνυμίαν "ΟΛΥΜΠΙΑΚΗ ΑΕΡΟΠΟΡΙΑ Α.Ε." από 30-7-1956 Συμβάσεως ως αύτη συνεπληρώθη και ετροποποιήθη δια των από 21-11-1962, 21-1-1966, 17-9-1966, 19-12-1968 ομοίων, κυρωθεισών δια των Ν.Δ. 3560/1956, Ν.Δ. 4262/1962, Β.Δ. 88/1966, Β.Δ. 862/1966, Ν.Δ. 122/1969, 2)την υπ' αριθμ. 6849/1974 απόφασιν του Μονομελούς Πρωτοδικείου Αθηνών, δι ης, τη αιτήσει του Ελληνικού Δημοσίου, διωρίσθη η εν αυτή αναφερομένη προσωρινή Διοίκησις της εν Αθήναις εδρευούσης Ανωνύμου Εταιρείας υπό την επωνυμίαν "ΟΛΥΜΠΙΑΚΗ ΑΕΡΟΠΟΡΙΑ Α.Ε." 3)την υφισταμένην πραγματικήν κατάστασιν εν τη εκμεταλλεύσει και διαχειρίσει των Αεροπορικών Συγκοινωνιών Εξωτερικού και Εσωτερικού, αποφασίζομεν: Διαπιστούμεν ότι το Ελληνικόν Δημόσιον ανέλαβεν από της 1ης Ιανουαρίου 1975 και εφεξής δια λογαριασμόν αυτού την εκμετάλλευσιν και διαχείρισιν των αεροπορικών συγκοινωνιών εξωτερικού και εσωτερικού και του εν γένει υλικού της "ΟΛΥΜΠΙΑΚΗΣ ΑΕΡΟΠΟΡΙΑΣ Α.Ε.". ΟΙ ΥΠΟΥΡΓΟΙ  ΣΥΝΤΟΝΙΣΜΟΥ ΚΑΙ ΠΡΟΓΡΑΜΜΑΤΙΣΜΟΥ ΟΙΚΟΝΟΜΙΚΩΝ ΜΕΤΑΦΟΡΩΝ  ΚΑΙ ΕΠΙΚΟΙΝΩΝΙΩΝ Άρθρον Τρίτον. 1.Εξουσιοδοτείται ο Υπουργός Οικονομικών δια την έκδοσιν πάσης αναγκαίας πράξεως δια την υπό του Δημοσίου ανάληψιν των εκ της ως άνω Συμβάσεως υποχρεώσεων αυτού ως και των απορρεουσών εκ της αναλήψεως υπό του Δημοσίου της λειτουργίας της Ολυμπιακής Αεροπορίας Α.Ε. από 1-1-1975 κατά τας διατάξεις της δια του προηγουμένου άρθρου κυρουμένης κοινής αποφάσεως.   Ολυμπιακή Αεροπορία 38.Ξ.γ.11   143 2.Απαιτήσεις της Τραπέζης της Ελλάδος κατά της Ολυμπιακής Αεροπορίας Α.Ε. εκ χορηγηθέντων εις αυτήν, εντολή του Δημοσίου από 1-1-1975 και εφεξής δανείων, λογίζονται ως εκχωρηθείσαι αυτοδικαίως από του χρόνου της δανειοδοτήσεως, εις το Δημόσιον, όπερ δικαιούται να αγάγη ταύτας εις συμψηφισμόν προς τας τυχόν οφειλάς αυτού προς την Ολυμπιακήν Αεροπορίαν Α.Ε. επί αντιστοίχω χρεώσει αυτού υπό της Τραπέζης της Ελλάδος. 3.Η εκχώρησις και ο συμψηφισμός, περί ων η προηγουμένη παράγραφος, ενεργούνται επί τη σχετική δηλώσει του Υπουργού των Οικονομικών προς την Ολυμπιακήν Αεροπορίαν Α.Ε., τα δε αποτελέσματα τούτων ανατρέχουν αυτοδικαίως εις τον χρόνον των προς την Ολυμπιακήν Αεροπορίαν Α.Ε. καταβολών του Δημοσίου ή της δανειοδοτήσεως αυτής, μη κωλυόμενα ουδέ αναιρούμενα εξ οιασδήποτε καθ' οιονδήποτε χρόνον λαβούσης χώραν εκχωρήσεως υπ' αυτής προς τρίτους των αποσβεννυομένων ή συμψηφιζομένων ανταπαιτήσεων αυτής κατά του Δημοσίου ή κατασχέσεως αυτών εις χείρας του Δημοσίου ως τρίτου, μη ισχυούσης εν προκειμένω οιασδήποτε ετέρας αντιθέτου κειμένης διατάξεως. 4.Η κατά το άρθρον πρώτον του παρόντος Σύμβασις ως και τα κατ' εφαρμογήν αυτής συμβολαιογραφικά ή ιδιωτικά έγγραφα περί μεταβιβάσεως ακινήτων και λοιπών περιουσιακών στοιχείων, ιδία αεροσκαφών, κινητήρων, ελικοπτέρων κ.λ.π. υπό της Ολυμπιακής Αεροπορίας Α.Ε. προς την Victoria Financiera Panama S.A. ή τρίτους υπ' αυτής υποδειχθησομένους και πάσα εν γένει δικαιοπραξία προς εφαρμογήν διατάξεων της Συμβάσεως ταύτης, καταρτισθήσονται ατελώς, τα δε οικεία συμβολαιογραφικά έγγραφα επί καταβολή συμβολαιογραφικών δικαιωμάτων εκ δραχμών 20.000 δι' έκαστον συμβόλαιον άτινα δικαιώματα βαρύνουν τη Ολυμπιακήν Αεροπορίαν Α.Ε., απαλλασσομένων πάντων των συμβαλλομένων παντός άλλου τέλους ή δικαιώματος υπέρ του Δημοσίου, Δήμων ή Κοινοτήτων, Ταμείου Συντάξεων Νομικών ή παντός ετέρου τρίτου, περιλαμβανομένων και τελών και δικαιωμάτων μεταγραφής. Άρθρον Τέταρτον. 1.Το Δημόσιον εις την άσκησιν των ως μετόχου της Ολυμπιακής Αεροπορίας Α.Ε. δικαιωμάτων του εκπροσωπούν οι Υπουργοί Οικονομικών και Μεταφορών και Επικοινωνιών. 2.Διά πράξεως του Υπουργικού Συμβουλίου δύναται ν' αποφασίζεται ελευθέρως και κατά παρέκκλισιν της κειμένης νομοθεσίας ή επ' ανταλλάγματι διάθεσις του συνόλου ή μέρους των μετοχών της Ολυμπιακής Αεροπορίας Α.Ε. εις την Ελληνικήν Τράπεζαν Βιομηχανικής Αναπτύξεως και να ορίζωνται οι όροι της εκποιήσεως, η τηρητέα διαδικασία, ο τρόπος εκτιμήσεως της αξίας των μετοχών, ο τρόπος και χρόνος καταβολής του ανταλλάγματος αυτών ως και πάσα ετέρα λεπτομέρεια. 3.Η Ολυμπιακή Αεροπορία Α.Ε. τελεί εν πάση περιπτώσει υπό τον έλεγχον και την εποπτείαν του Υπουργού Μεταφορών και Επικοινωνιών. 4.Απαλλάσσονται παντός φόρου, τέλους ή δικαιώματος, δημοσίου, δημοτικού ή υπέρ τρίτου εξ οιασδήποτε αιτίας, περιλαμβανομένων του φόρου μεταβιβάσεως ακινήτων και του τέλους χαρτοσήμου, των σχετικών απαλλαγών ενεργουσών αντικειμενικώς, η σύναψις της ως άνω εν άρθρω πρώτω συμβάσεως και πάσα εν αυτή περιεχομένη ειδικωτέρα δικαιοπραξία, ιδία δε αι εν αυτή και εξ αυτής, απορρέουσαι μεταβιβάσεις μετοχών, εκχωρήσεις, συμψηφισμοί, αναδοχαί χρεών, καταβολαί, και εισπράξεις χρημάτων, εκδόσεις, οπισθογραφήσεις, εκχωρήσεις και εξοφλήσεις χρεωστικών ομολόγων, μεταβιβάσεις ακινήτων, παροχαί εγγράφων, χορηγήσεις δικαιωμάτων εγγραφής υποθηκών και εγγραφαί αυτών και προσημειώσεων υποθήκης και διαγραφαί και εξαλείψεις αυτών και κλείσιμον λογαριασμών.     (Αντί για τη σελ. 768,09) Σελ. 768,09(α) Τεύχος 1242-Σελ. 25  144 Άρθρον Πέμπτον. 1.Αι διατάξεις της από 30 Ιουλίου 1956 Συμβάσεως, κυρωθείσης δια του Ν.Δ. 3560/1956, ως η Σύμβασις αύτη ετροποποιήθη και συνεπληρώθη μεταγενεστέρως, ως και αι λοιπαί συναφείς διατάξεις της κειμένης νομοθεσίας εξακολουθούν ισχύουσαι εφ' όσον δεν τροποποιούνται δια του παρόντος. Προνόμια, ως και πάσης φύσεως δικαιώματα παραχωρηθέντα αμέσως ή εμμέσως υπό της ως άνω Συμβάσεως της κυρωθείσης δια του Ν.Δ. 3560/1956 ως αύτη ετροποποιήθη και συνεπληρώθη μεταγενέστερον κι ιδία εις εφαρμογήν της παραγρ. 2 του άρθρου 4 του κειμένου της ως άνω Συμβάσεως ως η παράγραφος αύτη προσετέθη δια του άρθρ. 5 του κειμένου της Συμβάσεως της κυρωθείσης δια του Ν.Δ. 122/1969, ανήκουν εις την Ολυμπιακήν Αεροπορίαν Α.Ε.  2.Πάσα αναγκαία συμπλήρωσις, τροποποίησις ή προσαρμογή της ως άνω από 30-7-1956 Συμβάσεως προς τας διαμορφουμένας νέας συνθήκας μετά την εξαγοράν των μετοχών της Αναδόχου υπό του Δημοσίου, ενεργείται δια Προεδρικού Διατάγματος εκδιδομένου προτάσει των Υπουργών Συντονισμού και Προγραμματισμού, Οικονομικών και Μεταφορών και Επικοινωνιών. 3.Η Ολυμπιακή Αεροπορία Α.Ε. εξακολουθεί να απολαύη πασών των φορολογικών, δασμολογικών, νομισματικών, συναλλαγματικών και λοιπών εν γένει απαλλαγών, ατελειών, διευκολύνσεων και προνομίων, των οποίων απήλαυε μέχρι τούδε. 4.(Καταργήθηκε από την παρ. 5 του άρθρ. 27 του Νόμ. 827/16-18 Νοεμ 1978, ΦΕΚ Α' 194 Τόμ. 30Α σελ. 380,489). Άρθρον Έκτον. 1.(Καταργήθηκε από 1 Ιαν. 1995, από το εδάφ. α' της παρ. 1α. άρθρ. 1 Νόμ. 2271/1994, ΦΕΚ Α' 229, κατωτ. αριθ. 25). 2.Οι συμφώνως τω Ν.Δ. 76/74, ως ετροποποιήθη, νομίμως επανερχόμενοι εις την Ολυμπιακήν Αεροπορίαν, Α.Ε., υποχρεούνται όπως, προ πάσης επαναπροσλήψεώς των επιστρέψωσιν αυτή ατόκως παν ποσόν όπερ κατεβλήθη εις αυτούς επί πλέον και πέραν της εκ του νόμου οφειλομένης αποζημιώσεως ένεκεν καταγγελίας της μετ' αυτών συμβάσεως εργασίας. Η εις το προσωπικόν της Ολυμπιακής Αεροπορίας Α.Ε., το εργαζόμενον εις τα αεροδρόμια, καταβολή εις χρήμα του αντιτίμου της παρεχομένης τροφής (συσσιτίου) δεν αποτελεί μέρος των αποδοχών αυτού, ουδέ υπόκειται εις κρατήσεις υπέρ ΙΚΑ και λοιπών ασφαλιστικών οργανισμών.   Σελ. 768,10(α) Τεύχος 1242-Σελ. 26 3.Η Ολυμπιακή Αεροπορία Α.Ε. εντός του έτους 1975 θα προβή εφ' άπαξ εις αναπροσαρμογήν της εν τω Ισολογισμώ αυτής εμφανιζομένης αξίας των περιουσιακών στοιχείων του ενεργητικού. Η αναπροσαρμογή θα λάβη χώραν εις τας υπό της συσταθείσης δια της υπ' αριθ. ΝΥ/711/35/8 Ιανουαρίου 1975 αποφάσεως των Υπουργών Οικονομικών και Μεταφορών και Επικοινωνιών Επιτροπής Αποτιμήσεως καθορισθείσας αξίας των διαφόρων περιουσιακών στοιχείων, υλικών και αΰλων της Ολυμπιακής Αεροπορίας Α.Ε. της ως άνω αποτιμήσεως υποκαθιστώσης εν προκειμένω την διενεργουμένην υπό της Επιτροπής του άρθρου 9 του Ν. 2190/20 εκτίμησιν. Η διαφορά μεταξύ της κατόπιν της ως άνω αναπροσαρμογής προκυπτούσης, καθαράς θέσεως και του υφισταμένου Μετοχικού Κεφαλαίου αυτής, κεφαλαιοποιείται, αυξανομένου αντιστοίχως του μετοχικού κεφαλαίου της Ολυμπιακής Αεροπορίας Α.Ε. Κατά την κεφαλαιοποίησιν της ως άνω διαφοράς, εκδίδονται νέαι μετοχαί, περιερχόμεναι εις το Δημόσιον και ακολουθούσαι περαιτέρω την τύχην των λοιπών μετοχών της Ολυμπιακής Αεροπορίας. Η εκ της αναπροσαρμογής της αξίας των περιουσιακών στοιχείων προκύπτουσα διαφορά εις ουδένα φόρον ή τέλος, περιλαμβανομένων και των τελών χαρτοσήμου, υπόκειται. 4.Το προσωρινόν Διοικητικόν Συμβούλιον της Ολυμπιακής Αεροπορίας Α.Ε., ούτινος ο διορισμός και η παράτασις της θητείας εγένοντο δι' αποφάσεων του Μονομελούς Πρωτοδικείου Αθηνών, θεωρείται ότι από του διορισμού του έχει πάσας τας εξουσίας Τακτικού Διοικητικού Συμβουλίου αυτής, ανεξαρτήτως των οριζομένων εις τας ως άνω δικαστικάς αποφάσεις. Άρθρον Έβδομον. Πάσα αναγκαία λεπτομέρεια δια την εφαρμογήν του παρόντος, ρυθμίζεται δια κοινών αποφάσεων των Υπουργών Συντονισμού και Προγραμματισμού, Οικονομικών και Μεταφορών και Επικοινωνιών. Άρθρον Όγδοον. Η ισχύς του παρόντος, επιφυλασσομένων των προθεσμιών της δια του άρθρ. 1 εγκρινομένης Συμβάσεως, άρχεται από της δημοσιεύσεώς του δια της Εφημερίδος της Κυβερνήσεως.        38.Ξ.γ.11 Ολυμπιακή Αεροπορία   145